**Formål med samarbejdet**

Samarbejdet mellem skoler og de frivillige foreninger har til formål at gøre skoledagen mere varieret, skabe øget motivation og bevægelse hos eleverne. Det bidrager til elevernes kendskab til foreningsaktiviteter i lokalsamfundet. Evalueringerne viser, at flere elever er begyndt at starte på de foreningsaktiviteter, der er udbudt gennem Åben Skole Portalen.

Det er vigtigt, at din forening sætter sig godt ind i ordningen og at I lyst, motivation og tid til at være. Du kan du læse mere om de praktiske ting i forbindelse med ordningen nedenfor eller du kan kontakte Lina på: Lina Johansen på 40 10 01 74 eller lina@ifs-greve.dk

**Foreningerne kan indsende aktivitetstilbud frem til deadline som er:**

**Søndag den 16. august 2020 kl. 23.59**

* Forløbene skal være målrettet til: 1 klassetrin, 4 klassetrin, 5 klassetrin og 7 klassetrin.
* Foreningen skal selv sørge for at booke hal eller anden facilitet, hvis aktiviteten skal foregå ude i foreningen. Aktiviteten kan også foregå på skolen.
* Foreningen skal sende en konkret beskrivelse af forløbet. Se eksemplet på forløbsbeskrivelse på side to
* Foreningernes aktivitetstilbud kan starte fra mandag den 14. september (uge 38).
* Forløb for 1. klasserne kan starte fra mandag den 19. oktober (uge 43).
* Skolerne booker aktivitetstilbuddene mellem mandag den 24. august frem til deadline søndag den 30. august (uge 35).
* Foreninger vil derefter hurtigt få besked om, hvilke aktivitetstilbud der er blevet booket. Foreningen får herefter tilsendt kontaktoplysninger på den lærer, der har booket forløbet.
* Det er lærerens opgave at kontakte foreningen inden besøget, for at planlægge og justere forløbet endeligt. Har læreren ikke kontaktet foreningen, anbefales det at foreningen selv tager kontakt.
* Skulle der opstå forhindringer, forventes det at den lærer, der har booket forløbet eller skolelederen tager kontakt til foreningen og forklarer situationen.
* Det er muligt for foreningerne at tilbyde aktivitetstilbud fra 6 timer til 8 timer varighed med et honorar på 250 kr. pr. skolelektion inkl. forberedelse, transporttid og moms. Det endelige beløb bliver opgjort og godkendt af foreningen og herefter udbetalt til foreningens nem-konto i to runder. Hhv. inden juleferien 2020 og inden sommerferien 2021.
* Der skal udfyldes et evalueringsskema i forbindelse med afholdelse af forløbene.
* Hvis din forening ønsker at tilbyde mange aktivitetstilbud eller har du andre spørgsmål i forbindelse med samarbejde mellem skole og forening, kontakt endelig

Lina Johansen på lina@ifs-greve.dk tlf. 40 10 01 74

**Forening som tilbyder aktiviteten er: Greve Gymnastik og Trampolin**

Motorisk træning med udgangspunkt i GymDanmarks træningskoncept Motorikmaskinen. Vi arbejder med grundmotorik og laver stationstræning. Motorisk stærke børn kan have fokus på undervisningen i timerne frem for at have fokus og koncentration på håndteringen af diverse redskaber man skal bruge i undervisningen fx. blyant, bolde og gymnastikredskaber. På den måde vil gode motoriske færdigheder fremme børnene i deres indlæring i skolen.

**Aktivitetstilbuddet foregår som 3 X 2 timer fordelt på følgende dage og tidspunkter:**

* Mandag den 18. maj kl. 08.00 - 10.00
* Mandag den 25. maj kl. 08.00 - 10.00
* Fredag den 29. maj kl. 08.00 - 10.00

**Hvor skal aktiviteten foregå**: Aktiviteten foregår på skolen i en hal/ sal/ aula på skolen

**Bemærk:**Det er skolen/læreren som er ansvarlig for at tage kontakt til foreningen senest 2 uger før aktivitetsstart for at aftale de praktiske aspekter.

**Det er en forudsætning at læreren deltager aktivt i aktiviteten med klassen.**

**Kontaktoplysninger:**

Navn på den ansvarlige instruktør:

Mailadresse på den ansvarlige instruktør:

Telefonnummer på ansvarlig instruktør: